روسیا پرزیدنتی ولادیمیر پوتین خاریجی گوج‌لرین اؤلکه‌سینه قارشی هیبرید محاربه‌سی آپاردیغینی و غیری-قانونی تحریم لرین گؤرونمه‌میش میقیاسدا تطبیق ائدیلدیگینی بیلدیریب.
ولادیمیر پوتین هیندوستانین ائو صاحیب‌لیگی ائتدیگی شانگهای امکداش‌لیق تشکیلاتی‌نین (ŞİÖ) ایجلاسیندا ویدئوکنفرانس واسیطه‌سیله چیخیش ائده‌رک دئییب: "دونیادا ژئوسیاسی ضدیت‌لر گوجلنیب، اولوسلار آراسی تهلوکه‌سیزلیک سیستمی بوزولمایا داوام ائدیر، اینکیشاف ائتمیش اؤلکه‌لرده نظارت‌سیز بورج ییغیلماسی، سوسیال طبقه لشمه و یوخسوللوغون آرتماسی ایله علاقه‌دار قلوبال اقتصادی و مالیه بحرانی ریسک‌لری آرتیب، ارزاق و اکولوژی تهلوکسیزلیگین وضعیتی پیسلشیب. بو پروبلئم‌لر موناقیشه پتانسیلی‌نین نطره چارپا‌جاق درجه‌ده آرتماسینا سبب اولوب. روسیا بوتون بون‌لاری بیرباشا اؤز اوزرینده حیس ائدیر.
خاریجی گوجلر اوزون مدت‌دیر قونشو اوکراینادا "آنتی-روسیا" دؤولت لاییحه‌سینی حیاتا کئچیردی‌لر. بون‌لار روسیانین تهلوکه‌سیزلیگینی آرا‌دان قال‌دیرماق و اونون اینکیشافینا مانع اولماق اوچون ائدیلیر.
روسیایا قارشی هیبرید محاربه‌سی آپاریلیر.
گؤرونمه‌میش میقیاسدا غیری-قانونی تحریم لر تطبیق ائدیلیر روسیایا قارشی.
روسیا خاریجی تضییق‌لره، تحریم لره و تخریبات‌لارا ایناملا مقاومت گؤستریر و گؤستره‌جک.
اؤلکه‌میز دورما‌دان اینکیشافی‌نین داوام ائدیر، روس خالقی هئچ واخت اولمادیغی قدر بیرلشیب. "واگنر"ین عصیانینا قارشی سیاسی دایره‌لر و جمعیت بیر آرایا گلدی.
روسیا حکومتینه گؤستردیک‌لری یاردیما گؤره شانگهای امکداشلیق تشکیلاتی اؤلکه‌لرینه تشککور ائدیرم.
شانگهای امکداشلیق تشکیلاتی عضو‌لری ایله علاقه‌لری داها دا درین‌لش‌دیرمک ایستییریک".
